b"\n_START_ARTICLE_\nLadya Cheryl\n_START_SECTION_\nKerjaya\n_START_PARAGRAPH_\nBeliai memulakan kerjayanya di dalam dunia hiburan Indonesia sejak meraih gelaran juara Favourite Top Guest Aneka 1997 dan juara wajah femina pada tahun 2000. Setelah itu Ladya menjadi model video klip dan bintang iklan. Filem pertama lakonannya ialah Ada Apa Dengan Cinta? pada tahun 2002 dengan memegang watak sebagai Alya. Di dalam filem ini ia berlakon bersama Nicholas Saputra, Dian Sastrowardoyo, Adinia Wirasti, Titi Kamal dan Sissy Priscillia._NEWLINE_Setelah filem AADC, beliau yang pernah menjadi penggaya fesyen di majalah remaja Hai ini pun mendapat tawaran berlakon dalam filem Biarkan Bintang Menari (2003) dan Banyu Biru (2005) serta sebuah filem pendek Kara, Anak Sebatang Pohon pada tahun 2005. Filem Kara, Anak Sebatang Pohon dipertontonkan di Festival Filem Cannes 2005 dan terpilih dalam pencalonan program Director's Fornight._NEWLINE_Pada tahun 2016, filem Ada Apa dengan Cinta 2 telah ditayangkan, Ladya mengumumkan menarik diri dari filem tersebut.\n_START_SECTION_\nKehidupan peribadi\n_START_PARAGRAPH_\nLadya berkahwin dengan Zeke Khaseli pada 2014."